Δημήτρης Μπρούχος

Ο Δημήτρης Μπρούχος είναι Έλληνας ποιητής, στιχουργός, συγγραφέας και σύμβουλος επικοινωνίας.

Βιογραφία 
Γεννήθηκε και μεγάλωσε στη Θεσσαλονίκη. Είναι απόφοιτος του 2ου Γυμνασίου - Λυκείου (του ιστορικού Β΄ Αρρένων) Θεσσαλονίκης. Σπούδασε Επικοινωνία στο Λονδίνο (CAM Dipl.) με ειδίκευση στις Δημόσιες Σχέσεις για Εμπορικούς οργανισμούς, στη Στρατηγική Δημοσίων Σχέσεων και στη Διαχείριση πόρων και Διαφήμιση στη Νέα Υόρκη (Ι.Α.Α. Adv.Dipl.), με ειδίκευση στη Διεθνή Διαφήμιση και στις Διαφημίσεις κύρους. Λειτούργησε για πολλά χρόνια ως ανεξάρτητος Σύμβουλος Επικοινωνίας. Διετέλεσε Γραμματέας Λαϊκής Επιμόρφωσης με αρμοδιότητα σε θέματα Ατόμων με Ειδικές Ανάγκες. Χρημάτισε Σύμβουλος Επικοινωνίας του Τμήματος Πληροφορικής του Αριστοτελείου Πανεπιστημίου Θεσσαλονίκης. Διευθυντής παραγωγής ελληνικής δισκογραφίας. Διευθυντής παραγωγής του Θεάτρου της Άνοιξης (Κεραμεικός - Μεταξουργείο).Καλλιτεχνικός διευθυντής συναυλιακών και ευρύτερων πολιτιστικών εκδηλώσεων στην Ελλάδα και στο εξωτερικό.

Είναι τακτικό μέλος: Της Εθνικής Εταιρίας  των Ελλήνων Λογοτεχνών , της Εταιρίας Λογοτεχνών Θεσσαλονίκης, του Συλλόγου Μουσικών  Β. Ελλάδος κ. α

Εργογραφία

Ποίηση

 Στα Γράμματα εμφανίζεται το 1977 με την ποιητική συλλογή "Στο πέρασμα του χρόνου". Ακολουθούν οι συλλογές:
 "Σκόρπιες Θύμησες", ιδιωτκή έκδοση, Θεσσαλονίκη 1978
 "Τα χρόνια της νιότης",  ιδιωτκή έκδοση, Θεσσαλονίκη 1978
  "Χαμένα Δειλινά",  ιδιωτκή έκδοση, Θεσσαλονίκη 1979 / ISBN 978-618-80459-3-4
 "Αθώρητες Πολιτείες", ιδιωτκή έκδοση, Θεσσαλονίκη 1981 / ISBN 978-618-80459-2-7
  "Διαδρομή ονείρου", ιδιωτική έκδοση, Θεσσαλονίκη 1983
 "Νεκρό Σημείο ή η έβδομη νύχτα της Καταστροφής", ιδιωτική έκδοση, Θεσσαλονίκη 1985
 "Ασκητική Θανάτου", εκδ. τα τραμάκια, Θεσσαλονίκη 1990
 "Ωδίνες της Νύxτας", εκδ. τα τραμάκια, Θεσσαλονίκη 1993
 "Νουμηνία ή ανατολικά του Παντός", εκδ. τα τραμάκια, Θεσσαλονίκη 1996 / ISBN 960-7757-04-1
 "Λουλούδια του δρόμου", εκδ. απόστροφος, Κέρκυρα 2007 / ISBN 978-960-7430-61-8
 "Απόστολος Παύλος - το Σκεύος της Εκλογής" ορατόριο, έκδ. Ι. Μ. Βεροίας,Ναούσης και Καμπανίας 2008 / ISBN 978-960-93-3209-5
 "Ο χαλασμός της Νάουσας-1822 μ.Χ. Ελληνική ραψωδία", ιδιωτική έκδοση, Θεσσαλονίκη 2011 / ISBN 978-960-93-3208-8
 "Άγιες Μνήμες-Του Ιερού Χρυσοστόμου η εξορία και των Ποντίων η Γενοκτονία" Ποιητική μονογραφία, Θεσσαλονίκη 2012 / ISBN 978-618-80459-0-3
 "Για την ειρήνη του κόσμου" Ωδή, ιδιωτική έκδοση, Θεσσαλονίκη 2012 / ISBN 978-618-80459-1-0
 "Άγιος Σπυρίδων - Μέγιστος ως Ταπεινός" Εσπερινή υμνωδία, έκδ. Ι. Μ .Κερκύρας,Παξών και Διαποντίων Νήσων 2013 / ISBN 978-618-80459-5-8
 "Αθανάσιος Διάκος - Αδούλωτος σταυραετός" Ηρωϊκό Ορατόριο, ιδιωτική έκδοση, Θεσσαλονίκη 2015 / ISBN 978-618-80459-4-1
 "Αγάπησα το Μαρτύριο - Άγιος Λουκάς,των πασχόντων Ιατρός και λιμάνι" Ορατόριο, ιδιωτική έκδοση, Θεσσαλονίκη 2015 / ISBN 978-618-80459-6-5
 "Eνάτη ΄Ωρα", εκδ. Ρώμη, Θεσσαλονίκη 2016 / ΙSBN 978-618-5140-40-3
   "Έσο έτοιμος" Ύμνος 100ετίας (1910-2010) του Ελληνικού Προσκοπισμού, έκδ. Σ.Ε.Π., Αθήνα 2016 / ISBN 978-618-80459-8-9
 "Ο ύμνος των "ΠΑΥΛΕΙΩΝ", έκδ. Ι. Μ. Β. Ν. & Κ., Θεσσαλονίκη 2016 / ISBN 978-618-82922-0-8
 "Ο αιώνιoς Ξένος" Ωδή, ιδιωτική έκδοση, Θεσσαλονίκη 2016 / ISBN 978-618-80459-7-2
 "Tα τραγούδια της ξενιτιάς στο γύρισμα του χρόνου - Προσφυγιά - Διασπορά - Μετανάστευση, ιδιωτική έκδοση, Θεσσαλονίκη 2016 / ISBN 978-618-80459-9-6
 "Για μια φλεγόμενη ψυχή... Κωνσταντίνος ο Υδραίος, Άγιος - Νεομάρτυς", έκδ. Ι. Μ. Ρόδου, Ρόδος 2017 / ISBN 978-618-82922-1-5       

Έγραψε επίσης και παρουσίασε: Την "Ελεγεία για τον ξένο και αδελφό", το πολυφωνικό δρώμενο "Ανέστιος σε ξένη γη", την καντάτα "Νύχτα με Φως - Μια ιστορία για τους 3+1 Μάγους", το λιμπρέτο και τους στίχους των τραγουδιών της ροκ όπερας "Ιππότα Φηρ ...κοιμάσαι;" (που ανέβασε το "Θέατρο της Άνοιξης" στον Κεραμεικό),σε ιδέα - σκηνοθεσία Γιάννη Μαργαρίτη, μουσική Γιώργου Φακανά και σκηνικά-κοστούμια Δημήτρη Κακριδά, τους στίχους τραγουδιών της βραβευμένης τηλεοπτικής σειράς της ΝΕΤ "Τα παιδιά της Νιόβης", του ακαδημαϊκού Τάσου Αθανασιάδη, σε μουσική Μίμη Πλέσσα και σκηνοθεσία Κώστα Κουτσομύτη, καθώς και τον ύμνο "Εσο έτοιμος" της 100ετίας (1910-2010) του Ελληνικού Προσκοπισμού), σε στίχους και μουσική δική του. 

Έντυσε με στίχους τη μουσική του Άλκη Κακαλιάγκου από την ταινία "Ρομαντικό σημείωμα", του αξέχαστου Θεσσαλονικιού σκηνοθέτη Τάκη Κανελλόπουλου.

Σε πολλά από τα μελοποιημένα έργα του (θεματική εργογραφία) υπογράφει ο ίδιος και τη μουσική σύνθεση.

Συμμετοχή σε συλλογικά έργα

"Ποιητικός και πεζός λόγος των μελών της Εταιρίας Λογοτεχνών Θεσσαλονίκης (1980-2015)", εκδ. Ρώμη - Θεσσαλονίκη 2016, "Μετά την πανδημία-Ανθολόγιο ποιητικών και πεζών κειμένων των μελών της Ε.Λ.Θ.", εκδ. Μπαρμπουνάκης Χ.- Θεσσαλονίκη 2021, "Πόλη και Χρόνος - Κείμενα μελών της Ε.Λ.Θ.", εκδ. Ρώμη -Θεσσαλονίκη 2022.

Κριτική-Δημοσιεύσεις 
Κριτική του έργου του, βιβλιοπαρουσιάσεις και ποιήματά του βρίσκονται δημοσιευμένα σε εφημερίδες και λογοτεχνικά περιοδικά ( "Μακεδονία", "Θεσσαλονίκη", "Ελληνικός Βορράς", "Eλευθεροτυπία", "Διαβάζω", "Θεύθ", "Μακεδονική ζωή", "Νέα Πορεία", "Οδός Πανός", "Τα Εκπαιδευτικά", "Τραμ", "Δίοδος" κ.α.).

Eικαστικά και χαρακτικά έργα φιλοτέχνησαν και κόσμησαν εκδόσεις του, ο Κώστας Λούστας, ο Νίκος-Γαβριήλ Πεντζίκης, ο Περικλής Πηλείδης και ο Ξενής Σαχίνης.

Έργα του έχουν ανθολογηθεί και μεταφραστεί σε πολλές γλώσσες.

Δισκογραφία-Συνεργασίες 
Στίχοι του μελοποιήθηκαν από γνωστούς συνθέτες (Σπύρο Βλασσόπουλο, Άκη Γεροντάκη, Άλκη  Κακαλιάγκο, Λίνο Κόκοτο, Δημήτρη Παπαδημητρίου, Μίμη Πλέσσα, Γιάννη Σπανό, Κώστα Χατζή, Γιώργο Χατζηνάσιο κ.ά) και ερμηνεύτηκαν από δημοφιλείς τραγουδιστές (Ελένη Αντωνιάδου, Μελίνα Ασλανίδου, Φωτεινή Δάρρα, Μαίρη Δούτση, Σόνια Θεοδωρίδου, Μελίνα Κανά, Εύη Καπάταη, Ηλία Κλωναρίδη, Έφη Κοντού, Γιάννη Κούτρα, Χαρούλα Λαμπράκη, Λόρνα, Κλαούντια Ντελ Μερ, Μανώλη Μητσιά, Λιζέτα Νικολάου, Φίλιππο Νικολάου, Πένυ Ξενάκη, Πίτσα Παπαδοπούλου, Αντώνη Ρέμο, Κώστα Σμοκοβίτη, Κωνσταντίνο και Ματθαίο Τσαχουρίδη,                 Δημήτρη Χρυσοχοΐδη κ.ά.).

Αφηγητές/συν-αφηγητές έργων του σε παραστάσεις και στη δισκογραφία: Γρηγόρης Βαλτινός, Γιάννης Βόγλης, Χρυσάνθη Δούζη, Μαριέττα Σαββανή κ.ά.

Δημοσίευσε άρθρα με ποικίλο περιεχόμενο (αφιερώματα -συνεντεύξεις) και κοινωνικού προβληματισμού .

Βραβεία και διακρίσεις
Βραβεύθηκε στο Φεστιβάλ Ελληνικού Τραγουδιού Θεσσαλονίκης (Β' Βραβείο  1994, Γ' Βραβείο  1997), στο οποίο συμμετείχε για πολλά χρόνια και κάποτε ως μέλος της Οργανωτικής Επιτροπής (1991, 2005).

Έλαβε μέρος στον Ελληνικό Τελικό του Διαγωνισμού Τραγουδιού της EUROVISION (2001).

Βραβεύθηκε 5 φορές με χρυσό και αντίστοιχες με πλατινένιο δίσκο.

Για την προσφορά του στα Ελληνικά Γράμματα, την Τέχνη και τον Πολιτισμό, του έχουν απονεμηθεί: Ο "Χρυσούς Σταυρός της Αγίας του Χριστού Μεγάλης Εκκλησίας του Οικουμενικού Θρόνου" (Δωδεκανησιακή Εκκλησία), ο "Χρυσούς Σταυρός Α΄ Τάξεως του Αποστόλου Παύλου", ο "Χρυσούς Σταυρός της Ιεράς Μητροπόλεως Δημητριάδος και Αλμυρού", ο "Χρυσούς Σταυρός του Αγίου και Θαυματουργού Σπυρίδωνος" (Ιερά Μητρόπολη Κερκύρας, Παξών και Διαποντίων Νήσων), ο "Χρυσούς Επετειακός Σταυρός των ΠΑΥΛΕΙΩΝ" (Ιερά Μητρόπολη Βεροίας, Ναούσης και Καμπανίας), ο "Μεγαλόσταυρος του Αγίου Ηρακλειδίου της Εκκλησίας της Κύπρου" (Ιερά Μητρόπολη Ταμασού και Ορεινής), το "Χρυσούν  Μετάλλιον Α΄ Τάξεως του Αποστόλου Παύλου", το "Χρυσούν  Μετάλλιον της Σουμελιώτισσας" (Πανελλήνιο Ιερό Ίδρυμα Παναγία Σουμελά), το "Μετάλλιον της Ηρωϊκής πόλης Νάουσας", το "Μετάλλιον Υπηρεσιών προς τον Προσκοπισμό" και το "Μετάλλιον των Φίλων του Προσκοπισμού" (Σώμα Ελλήνων Προσκόπων), το "Χρυσούν Μετάλλιον Βραβείων Ευποιίας 2015" κ. ά.

Φέρει τον τίτλο PAUL HARRIS FELLOW (Εταίρος Πωλ Χάρρις), για τη συνεισφορά του στην προώθηση των Διεθνών Προγραμμάτων για τον Συνάνθρωπο και την Ειρήνη.

Τιμήθηκε ακόμα από: την Αγγλικανική Εκκλησία Αθηνών "Άγιος Παύλος",τον Δήμο Θεσσαλονίκης και το Βαφοπούλειο Πνευματικό Κέντρο,το Διεθνές Κέντρο Συγγραφέων και Μεταφραστών του Δ.Ο.Π.Α. Ρόδου, πολλούς Δήμους της Επικράτειας και αντιστοίχως της Κύπρου, τον Ελληνικό Στρατό, την Εθνική Φρουρά Κύπρου, τον Σύνδεσμο Εκδοτών Β. Ε. και το Κέντρο Πολιτισμού και Βιβλίου Νοτιο-ανατολικής Ευρώπης και άλλους φορείς.

Παραπομπές

Εξωτερικοί σύνδεσμοι
«Δημήτρης Μπρούχος - YouTube».
xoi.info.

Νεοέλληνες ποιητές